OpenLLM-France/wikimedia huggingface dataset:
# Public Enemies

Public Enemies 2009ko uztailaren 1ean estreinatu zen Michael Mann zuzendariaren estatubatuar filma bat da,Bryan Burrough idazlearen Public Enemies: America's Greatest Crime Wave and the Birth of the FBI, 1933–34 (Etsai Publikoak: Amerikako Krimen Olatu Handia eta FBIren Jaiotza, 1933-34) liburuan oinarriturik dago .

## Soinu banda

Filma honen soinu banda 16 abestik osatzen dute, beharbada denetan oroituena edo ikuslegoarentzat gustokoena Otis Taylor blues musikariaren Ten Million Slaves abesti zoragarria da. Abesti hori filmaren hasieran Christian Bale aktoreak antzezten duen Melvin Purvis FBIko agenteak ihes egin berria den presoa baso batean zehar atzetik jarraitu eta hiltzen duenean entzun daiteke.

### Abestien zerrenda

1. Ten Million Slaves - Otis Taylor 2. Chicago Shake - The Bruce Fowler Big Band 3. Drive To Bohemia - Elliot Goldenthal 4. Love Me or Leave Me - Billie Holiday 5. Billie's Arrest - Elliot Goldenthal 6. Am I Blue? - Billie Holiday 7. Love In The Dunes - Elliot Goldenthal 8. Bye Bye Blackbird - Diana Krall 9. Phone Call To Billie - Elliot Goldenthal 10. Nasty Letter - Otis Taylor 11. Plane To Chicago - Elliot Goldenthal 12. O Guide Me Thou Great Jehova - Indian Bottom Association, Old Regular Baptists 13. Gold Coast Restaurant - Elliot Goldenthal 14. The Man I Love - Billie Holiday 15. JD Dies - Elliot Goldenthal 16. Dark Was The Night, Cold Was The Ground Blind - Willie Johnson

## Kanpo estekak

* Public Enemies filmaren webgune ofiziala
* Datuak: Q329448
* Multimedia: Public Enemies / Q329448
# Pubis

Pubis izan daiteke:
* pubis-mendi edo venus-en mendi, beheko eta aurreko pareta abdominalaren eminentzia.
* pubis-hezur
# Publi-erreportaje

Publi-erreportaje, baita ere infokomerzial, publizitate elementua da berri bezala aurkeztuta. Itxuraz erreportaje edo albiste bezala aurkezten da baina, berez, ordaindutako iragarkia da. Aurkezten den itxurari esker sinesgarritasun handiago lor dezake eta Googlen indexatu daiteke.

## Ezaugarriak

* Hedabidearen beste albisteen formato bera izaten dute.
* Benetako erreportaje izango balitz bezala, eduki garatuak eta argazkiak erakusten ditu.
* Erreportajearen toki batean "publi-erreportajea" dela azaltzen da.

## Barietateak

* Mikroespazioa, telebistan edo irratian zabaltzen da, askotan benetako programekin lotuta. Sarritan programaren aurkezleak edo aktoreak dira protagonistak.
* Blogadvertorial, euskarria blog bat da.

## Erreferentziak

* ↑ https://prezi.com/9vkure91mm8p/publireportaje/

## Kanpo estekak

* (Gaztelaniaz):Publi-erreportajeen ezaugarriak.
* (Gaztelaniaz):Publi-erreportajeen adibideak.
* Datuak: Q380060
# Pubis-mendi

    Artikulu hau beheko eta aurreko pareta abdominalaren eminentziari buruzkoa da; beste esanahietarako, ikus «Pubis».
Giza anatomian eta orokorretan ugaztunetan, pubis-mendia edo Venusen mendia (erromatar mitologiaren Venus jainkosaren izenetik ekarria) beheko eta aurreko pareta abdominalaren eminentzia da, pubis-hezurraren aurreko adarraren gainekoa. Emeetan aluaren aurreko pareta da.
Haren tamaina hormonen-maila eta gantz-metaketaren arabera aldatzen da. Normalean pubertaroan handitu eta ilez estaltzen da. Sexu harremanetan pubis-hezurra babesten du.

## Erreferentziak

* ↑ Euskalterm: [Ginekologia Hiztegia] [2015]
* ↑ Sloane, Ethel. (2002). Biology of Women. Cengage Learning, 31 or. ISBN 978-0-7668-1142-3..
* ↑ Gray, Henry. (1918). Anatomy of the Human Body. Lea & Febiger.

## Kanpo estekak

* Datuak: Q11722446
* Multimedia: Mons pubis / Q11722446
# Pubilla Casesko geltokia

Pubilla Cases Bartzelonako metroaren geltoki bat da, l'Hospitalet de Llobregat udalerrian dago.
Geltokia 1973n inauguratu zen.
* Datuak: Q2354124
* Multimedia: Pubilla Cases metrostation / Q2354124
# Public Enemy

Public Enemy Long Islanden 1982an sortutako hip hop musika taldea da. Public Enemy edo PE! bere hitz politikoei esker ezaguna da, beti afroamerikar komunitatearen alde eta Estatu Batuetako kultura ofizialarekin zorrotzak baitira.
2004an, Rolling Stone aldizkariak Historia osoko ehun artista onenen artean, 44. postuan sailkatu zuen.

## Taldekideak

* Chuck D – MC (1987–egun)
* Flavor Flav (William Drayton) - hype man
* Khari Wynn - zuzendaria
* DJ Lord (Lord Aswod) - DJ
* Professor Griff

### Lehenengo taldekideak

* Terminator X (Norman Rogers) - DJ, ekoizlea
* Big Casper (Tracy Walker)
* Brother James (James Norman)
* Brother Roger
* The Interrorgator (Shawn K Carter),
* Crunch
* Jacob shankle AKA (big Jake)
* The Bomb Squad
*** Hank Shocklee (James Henry Boxley III)
*** Keith Shocklee (Keith Boxley)
*** Eric "Vietnam" Sadler
*** Gary G-Wiz (Gary Rinaldo)
*** Kerwin "Sleek" Young
*** Professor Griff (Richard Griffin)
*** Johnny "Juice" Rosado
* Brian Hardgroove - baxu-jotzailea

## Diskografia

* 1987: Yo! Bum Rush the Show
* 1988: It Takes a Nation of Millions to Hold Us Back
* 1990: Fear of a Black Planet
* 1991: Apocalypse 91... The Enemy Strikes Black
* 1992: Greatest Misses
* 1994: Muse Sick-n-Hour Mess Age
* 1998: He Got Game
* 1999: There's a Poison Goin' On
* 2002: Revolverlution
* 2005: New Whirl Odor
* 2006: Rebirth of a Nation (with Paris)
* 2007: How You Sell Soul to a Soulless People Who Sold Their Soul?
* 2012: Most of Our Heroes Don't Appear on a Stamp
* 2012: The Evil Empire of Everything

## Erreferentziak

* ↑ «Public Enemy» Rolling Stone in: Adam Yauch. Rolling Stone Issue 946..
* ↑ http://www.hiphopdx.com/index/news/id.15010/title.chuck-d-promises-new-public-enemy-album-by-next-year
* ↑ http://www.billboard.com/news/chuck-d-talks-new-public-enemy-albums-skid-1005874352.story#/news/chuck-d-talks-new-public-enemy-albums-skid-1005874352.story

## Kanpo estekak

* Webgune ofiziala (Ingelesez)
* Datuak: Q209182
* Multimedia: Public Enemy / Q209182
# Pubis-hezur

    Artikulu hau hezurrari buruzkoa da; beste esanahietarako, ikus «pubis».
Pubis-hezurra pelbiseko hezur da, ilionarekin eta iskionarekin batera, pelbisaren hezur iliakoa osatzen duena. Koipez estalirik dago, pubis-mendiak babestuta.
Aldaka hezurraren aurrealdeko eta behealdeko zatia da.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q220815
* Multimedia: Pubis / Q220815
# Prudencio Sandoval

Frai Prudencio de Sandoval (Valladolid, 1551 – Iruñea 1620ko martxoaren 12a) Espainiako historialari eta erlijioso beneditarra izan zen, Iruñeko apezpikua izandakoa.

## Biografia

1608 eta 1612ko Tuyko apezpikua izan zena, hortik aurrera Iruñeko apezpikua zen hil arte.

## Lanak

Florián de Ocampo eta Ambrosio de Moralesek hasitako kronika jarraitu zuen, dokumentu asko bilduz. Hala Goñi Gaztanbide nola Luwdig Pfandel bat datoz esatean historialari lanean Sandovalek ez zuela agertu zintzotasunik, ezta zentzu kritikorik ere.
Hona hemen idatzitako liburuak:
* Crónica del ínclito emperador de España don Alonso VII (Madril, 1600);
* Fundaciones de los monasterios del glorioso padre San Benito (Madril, 1601);
* Antigüedad de la Ciudad y Iglesia cathedral de Tuy (Braga, 1610);
* Catálogo de los Obispos, que ha tenido la santa Iglesia de Pamplona (Iruñea, 1614);
* Historia de los reyes de Castilla y León edo Historia de los cinco reyes (Iruñea, 1615);
* Historia de cinco obispos: Idacio, Isidoro, Sebastiano, Sampiro y Pelagio (Iruñea, 1634);
* Historia de la vida y hechos del emperador Carlos V (Zaragoza, 1634).

## Erreferentziak

* ↑ Biografia
* ↑ Goñi Gaztanbide, José. Los obispos de Pamplona del siglo XIII. , 42 or..

## Kanpo loturak

* (Ingelesez) www.catholic-hierarchy.org
* (Gaztelaniaz) Sandoval de la Reina
* Datuak: Q3130411
* Multimedia: Prudencio de Sandoval / Q3130411
# Prudencio de Guadalfajara

Prudencio de Guadalfajara Aguilera (Zamora, 1761eko apirilaren 28a - Madril, 1855eko ekainaren 16a), Castro-Terreñoko I. dukea, espainiar noble eta militarra izan zen.
Iberiar Penintsulako Gerran armadan karrera egin ondoren, Espainia Berriko Erregeorderrian lan egin zuen. Erreginak 1830ean Nafarroako erregeorde eta kapitain jeneral izendatu zuen. 1835ean ministro hautatu zuten.

## Kanpo estekak

* Datuak: Q5639591
* Multimedia: Prudencio de Guadalfajara / Q5639591
# Prudencio Melo

Prudencio Melo y Alcalde (Burgos, 1860ko apirilaren 27a - 1945eko urriaren 31), Espainiako artzapezpikua izan zen, Gasteizko apezpikua izandakoa.

## Biografia

1883an apaiz ordenatua, 1913an Gasteiz eta 1917an Madrilgo apezpiku bihurtu zen. 1923an Valentziako artzapezpiku izendatu zuten eta hantxe egon zen 85 urte zituela hil zen arte.

## Kanpo estekak

* (Ingelesez) www.catholic-hierarchy.org
* (Gaztelaniaz) Valentziako artxidiozesiaren webgunea
* Datuak: Q7775867
* Multimedia: Prudencio Melo y Alcalde / Q7775867
# Prudencia Gorrotxategi

Prudencia Gorrotxategi (Arrankudiaga) erizaina, Emakume Abertzaleen Batzako kide eta mitinlaria, Saturrarango Emakumeen Kartzelan egon zen preso lau urtez.

## Biografia

Prudencia Basurtoko gurutze gorriko erizaina zen eta gerra zibilaren testuinguruan hainbat zauritu artatu zituen. 1937ko ekainaren 19an Frankoren tropek Bilbo hartu zutenean hainbat emakume atxilotu zituzten, haien artean Prudencia "matxinadari laguntzea" leporatuta. Bizi osoko kartzela-zigorra ezarri eta Saturrarango Emakumeen Kartzelara eraman zuten, non bere bizitzako lau urte eman zituen, 17 urte zituenetik 21 urte bete zituen arte. 1941ko maiatzaren 11n argitaratutako BOE-an Justizia Ministro eta Presondegietako Zuzendari Orokorra zen Esteban Bilbao Eguiak bere baldintzapeko askatasuna sinatu zuen. Erabakiak 1940 eta 1941eko hainbat lege eta dekretu aipatzen ditu eta Ministroen Kontseiluko adostasuna duen Patronato Central para la Redención de las Penas por el Trabajo delakoaren proposamena dela dio:
   Bere Bikaintasunak, Jainkoak gordetzen duen Estatuburuak, ontzat izan du behin-behineko baldintzazko askatasuna ematea, erbesteratzea behin betiko askatuz, hurrengo zigortuei, Agindu hau argitaratzean lor dezaketelarik: (Su Excelencia el Jefe del Estado que Dios guarde, ha tenido a bien conceder la libertad condicional provisional con la liberación definitiva del destierro a los siguientes penados, que podrán obtenerla a la publicación de la presente Orden):
Hainbat presondegietako presoen askatasuna aipatzen du, haien artean Saturrarangoak eta zehazki, Prudenciarena:
   Saturrarango espetxe zentraletik, Motriko (Gipuzkoa): Rafaela Gutiérrez Martínez, María Acha Sasias, Julia Méndez López, Pilar García Pérez, Prudencio Gorrochategui Bilbao, María Ruiz Goicoeehea (De la Prisión Central de Saturrarán, Motrico (Guipúzcoa): Rafaela Gutiérrez Martínez, María Acha Sasias, Julia Méndez López, Pilar García Pérez, Prudencia Gorrochategui Bilbao, María Ruiz Goicoeehea).

## Erreferentziak

* ↑ Prudencia Gorrotxategi eta Saturrarango Emakume Kartzela. Arrankudiagako Udala.
* ↑ «Euskal Memoria:-Euskal Memoriako blogak» www.euskalmemoria.eus (Noiz kontsultatua: 2023-03-01).
* 1 2 (Gaztelaniaz) Boletín Oficial del Estado. Domingo 11 de mayo de 1941. Ordenes de 5 de mayo de 1941 por las que se concede libertad condicional a los penados que se mencionan en las páginas 3331 y 3332.. BOE, 3331 or..

## Kanpo estekak

* Datuak: Q116950170
# Prudencio Danboriena

Prudencio Danboriena (Etxalar, 1913ko irailaren 27a - Donostia, 1972ko uztailaren 8a) Nafarroako jesuita izan zen.
Loiolan eta Belgikan egin zituen Erretorikako, Zientzietako eta Filosofiako ikasketak. Irakasle eta ikertzaile ibili zen munduko toki askotan (India, Txina, Filipinak, Erroma, New York, Missouri, Madril eta Bilbo). Protestantismoa eta ekumenismoa zituen, batez ere, ikerketa-gai.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12266249
# Prudencio Indurain

Prudencio Indurain Larraia (Atarrabia, Nafarroa Garaia, 1968ko ekainaren 9a) txirrindulari profesional ohia eta politikaria da. Miguel Indurainen anaia da.
Txirrindularitzan, 1991 eta 1999 artean profesionala izan zen. Bere ibilbidean zenbait garaipen lortu zituen. Miguel bere anaia txirrindularia ere izan zen.
2011n politikan sartu eta UPNren Nafarroako Parlamenturako zerrendan independentetzat aurkeztu zen. Nafarroako parlamentari hautatua izan zen.

## Garaipenak

1990
* Altsasuko Saria
1993
* 3. Argovia Kantonamenduko Sari Nagusian
1994
* 5. Sartheko Zirkuituan
1996
* 2. Alentejoko Itzulian eta 3 etapa
* 3. Ordiziako Klasikan

## Emaitzak lasterketa nagusietan

| Lasterketa | 1991 | 1992 | 1993 | 1994 | 1995 | 1996 | 1997 | 1998 | 1999 |
| Italiako Giroa | - | 132.a | 63.a | 50.a | 97.a | - | - | - | 45.a |
| Frantziako Tourra | - | - | 126.a | - | - | 58.a | - | Err. | 76.a |
| Espainiako Vuelta | - | - | - | - | - | - | 44.a | Err. | - |
| Txirrindularitzako Munduko Txapelketak | - | - | - | - | - | - | - | - | - |
-: Ez zuen parte hartu Err.: Erretiratu zen

## Taldeak

* Banesto (1991-1997)
* Vitalicio Seguros (1998-1999)

## Erreferentziak

* ↑ www.urtekaria.com
* ↑ Lista de UPN al Parlamento de Navarra
* ↑ «Beitia y Prudencio Induráin logran su escaño en el Parlamento», Libertad Digital, 2011-05-24.

## Kanpo estekak

Prudencio Indurain - ProCyclingStats
* Datuak: Q2621315
* Multimedia: Prudencio Indurain / Q2621315
# Polymixiiformes

Polymixiiformes arrain hezurdunen ordena da. Egun genero bakarrak (Polymixia) eta familia bakarrak (Polymixiidae) osatzen dute ordena. Ur tropikaletan eta azpitropikaletan bizi dira Ozeano Atlantikoan, Indiako ozeanoan eta mendebaldeko Ozeano Barean, gehienez, 800 metroko sakoneran.

## Sailkapena

Egungo generoak 10 espezie baino ez ditu:
* Polymixia berndti C. H. Gilbert, 1905
* Polymixia busakhini Kotlyar, 1993
* Polymixia fusca Kotthaus, 1970
* Polymixia japonica Günther, 1877
* Polymixia longispina S. M. Deng, G. Q. Xiong & H. X. Zhan, 1983
* Polymixia lowei Günther, 1859
* Polymixia nobilis R. T. Lowe, 1838
* Polymixia salagomeziensis Kotlyar, 1991
* Polymixia sazonovi Kotlyar, 1992
* Polymixia yuri Kotlyar, 1982

## Genero fosilak

Adituek zenbait genero fosil sailkatzen dituzte familian:
* Berycopsis
* Dalmatichthys
* Omosoma
* Omosomopsis
Hona hemen zenbait generoen bilakaera:

## Erreferentziak

* ↑ Joseph S. Nelson. (1994). Fishes of the World. John Wiley & Sons, 161 or. ISBN 0-471-54713-1..
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q3907757
* Multimedia: Polymixiiformes / Q3907757
* Espezieak: Polymixiiformes
# Polymultiplee de l`Hautil

Polymultiplee de l`Hautil :
| Orokortasunak ||
| Kirola | Errepideko txirrindularitza |
| Sorrera | 1997 |
| Desagertzea | 1998 |
| Ekitaldi kopurua | 2 (urtea: 1998) |
| Mota | Gertaera errepikakor |
| translation for raceinfobox_translate index 33 not found | Frantzia |
| Antolatzailea | UCI |
| Palmaresa ||
| Azken garailea | Emmanuel Magnien |
| Dokumentazioa ||
Polymultiplee de l`Hautil Frantziako lasterketa ohia da. 1997 eta 1998. urteetako ekitaldietan Frantziako Kopako lasterketa izan zen.

## Palmaresa

| Urtea | Txapelduna | Txapeldunordea | Hirugarrena |
| 1997 | Mauro Gianetti | Xavier Jan | Lylian Lebreton |
| 1998 | Emmanuel Magnien | Jens Voigt | Pascal Lino |

## Kanpo estekak

* Datuak: Q1090212
# Polynemidae

Polynemidae arrain pertziformeen familia da, tropikal eta azpitropikal koraleko ur gezatan bizi dena.

## Generoa

* Eleutheronema (Bleeker, 1862)
* Filimanus (Myers, 1936)
* Galeoides (Günther, 1860)
* Leptomelanosoma (Motomura & Iwatsuki, 2001)
* Parapolynemus (Feltes, 1993)
* Pentanemus (Günther, 1860)
* Polydactylus (Lacepède, 1803)
* Polynemus (Linnaeus, 1758)

## Kanpo estekak

* Datuak: Q924957
* Multimedia: Polynemidae / Q924957
* Espezieak: Polynemidae
# Raimundo Orsi

Raimundo Bibiani "Mumo" Orsi (Avellaneda, 1901eko abenduaren 2a - Santiago, Txile, 1986ko apirilaren 6a) italo-argentinar futbolaria izan zen.
Bere ibilbide Argentinan hasi zuen, Club Atlético Independienten (1920-28; 1935), baina bere arrakastarik handienak Juventusen lortu zituen. 1928an iritsi zen talde italiarrera eta 1935era arte iraun zuen, bost liga txapelketa lortuz. Hego Amerikara itzuli ondoren, Boca Juniors, Club Atlético Platense, Club Almagro, Flamengo, Club Atlético Peñarol eta Santiago Nacional taldeetan jokatu zuen.
Argentinako futbol selekzio nazionalarekin Amerika Kopa irabazi zuen 1927an eta zilarrezko domina 1928ko Udako Olinpiar Jokoetan.
Italiako futbol selekzio nazionalarekin 1934ko Munduko Futbol Txapelketa irabazi zuen eta Hungariaren aurkako finalean gol bat sartu zuen.

## Palmaresa
### Taldeak
#### Independiente

* Asociación Amateurs de Football: 1922, 1924, 1925

#### Juventus

* Serie A: 1930-1931, 1931-1932, 1932-1933, 1933-1934, 1934-1935

#### Flamengo

* Campeonato Carioca: 1939

### Nazioarteko
#### Argentina

* Amerika kopa: 1927
* 1928ko Udako Olinpiar Jokoak: zilarrezko domina

#### Italia

* 1934ko Munduko Futbol Txapelketa: Txapelduna
* Europa Erdiko Nazioarteko Kopa: 1927-1930, 1933-1935.
* Datuak: Q265697
* Multimedia: Raimundo Orsi / Q265697
# Raimundo Sarriegi

Raimundo Sarriegi Etxeberria (Donostia, Gipuzkoa, 1838ko martxoaren 15a – 1913ko apirilaren 23a) musikagilea izan zen. Haren musika lanik ospetsuena ezbairik gabe San Sebastian martxa da (1862), Serafin Barojaren hitzez lagundua.

## Bizitza

Donostiako Egia auzoko Etxeberri edo Kojaenea izeneko baserrian jaio zen, luzaro Puyuelo kalean (gaur egungo Fermin Kalbeton kalea) jaio zela uste izan bazen ere.
Txikitatik izan zuen musikarekin harremana. Santa Maria basilikan tiple izan zen, eta gerora tenor ospetsu San Bizente parrokian. Jose Juan Santesteban maisu handiaren ikasle izan zen.
Peñaflorida kaleko Udal Musika Eskoletako solfeo irakasle izan zen, Donostiako Orfeoia sortu eta zuzendu ere egin zuelarik. Sarriegi 1913ko maiatzaren 4an zendu zen Narrika eta Arrandegi kaleen izkinako Telleria botikan zegoela.

## Musika lanak

Sarriegiren konposizio lanik ezagunena San Sebastian martxa da. Danborradako eta inauterietako beste hainbat konposizio ezagun ere egin zituen: Tatiago (1882), Iriyarena (1882), Retreta (1882-1884), Diana (1882), Polka (1885), Donostiako karnabala bilduman jasotako abesti multzoa eta abar.
Gaur egun, Sarriegiren irudia ikusgai dago bere izena daraman plazan, Bretxa azokaren ondoan, Donostian.

## Erreferentziak

* ↑ (Gaztelaniaz) Raquel Rodríguez «Un nuevo trabajo sobre Sarriegui revela que nació en un caserío de Egia», Diario Vasco, 2006-01-17.

## Kanpo loturak

* Raimundo Sarriegiren biografia. Bagera.net.
* (Gaztelaniaz) Raimundo Sarriegiren biografia. Auñamendi Eusko Entziklopedia.
* Raimundo Sarriegiren webgunea Eresil-en. Eresbil.
* Datuak: Q11020537
# Raimundo Sarriegiren plaza

Raimundo Sarriegiren plaza :
| Donostia, Parte Zaharra ||
| Donostiako danborrada nahiz Raimundo Sarriegiren omenezko estatua bere izena daraman plazan. ||
| Herrialdea Lurraldea | Euskal Herria Gipuzkoa |
| Raimundo Sarriegiren plaza Raimundo Sarriegiren plaza Raimundo Sarriegiren plaza ||
| Koordenatuak: | 43°19′22.44″N 1°59′00.54″W﻿ / ﻿43.3229000°N 1.9834833°W﻿ / 43.3229000; -1.9834833 |
Raimundo Sarriegiren plaza Gipuzkoako Donostia hiribururan dagoen plaza bat da, hain zuzen ere Donostiako Parte Zaharrean dago. Plaza honen ekialdean, Bretxa azoka nahiz Bretxako merkatua daude. Bertan, Raimundo Sarriegi bera eta Donostiako danborradaren omenezko estatua edo monumentu bat dago. Plaza honek historikoki izen desberdinak izan ditu: Pikuondokoa, Lopetedi, Atotxa, Eskolen Plaza... Azken hau ofizilena izan zen Sarriegi izena hartu arte.

## Historia

1813ko sutearen ondoren enpresari batek plaza honetan ostatu bat eraiki zuen. Gurdiak eta zaldiak hobeto mugitzeko plaza ireki txiki bat uztea eskatu zuen eta hori gaur egungo Sarriegi plazaren jatorria da. Geroago plaza honetan Donostiako alondegia eta eskolak zeuden. 1933an Raimundo Sarriegiri eskaini zitzaion plaza. 1950an Alondiga bota zen gaur egungo plaza sortzeko. 1964an musikariari eskainitako bustoa jarri zen eta 1970an danborraria. Plaza antolaketa desberdinak ezagutu ditu eta orain urte batzuk aipatutako bi monumentu horiek Narrika kalea aldean zeuden.

## Leku interesgarriak

Raimundo Sarriegiren plazaren inguruan honako eraikin eta leku interesgarri hauek daude:
* Bulebarra.
* La Bretxa merkatal gunea.
* Bretxa plaza.
* Bretxako merkatua.
* Donostiako Orfeoiaren egoitza.
* Boulevardeko kioskoa.
* La Bretxa merkatal gunea.
* Bretxako merkatua.

## Kaleak

* San Juan kalea
* Narrika kalea
* Embeltran kalea

## Erreferentziak

* ↑ http://zibbibo.com/plaza-sarriegui-hogar-zibbibo/%5B%5D

## Kanpo estekak

* Datuak: Q12266430
* Multimedia: Plaza de Sarriegi, Donostia-San Sebastián / Q12266430
# Raimundo Sauvetâtekoa

Raimundo Sauvetâtekoa edo Raimundo Toledokoa (Gaskoinia, ? – 1152) Toledoko artzapezpikua izan zen. Gaskoinakoa zen jaiotzez eta Bernardo artzapezpikuaren lagun joan zen Espainiara. Haren laguntzaz Osmako apezpiku izendatu zuten (1109-1111). Bernardo artzapezpikua hil zenean Toledoko artzapezpiku hautatu zuten Raimundo (1125-1152). Hiriaren aurreramenduaz arduratzeaz gainera, arabiar ikasketak bultzatu zituen eta itzultzaileen lana goraipatu. Mendebaleko kulturagune nagusietakoa bihurtu zuen Toledo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/1/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q80556
# Raimundo VI.a Tolosakoa

Raimundo VI.a Tolosakoa (1156ko urriaren 27a - Tolosa, Okzitania, 1222ko abuztuaren 2a) Tolosako kondea izan zen 1194-1222 bitartean.

## Biografia

Aurrekoek ez bezala Aragoiko koroarekin lotura izan zuen, Petri Katolikoaren arreba Leonorrekin ezkondu baitzen 1204an. Hiriko burgesia eta albitarrak babestu zituen eta, ondorioz, Inozentzio III.ak eskumikatu zuen.
Raimundo VI.a katolikoen mendekotasuna onartzeko prest agertu zen, baina Simon Monfortekoa kontra izan zuen. Lagun zuen Petri Katolikoaren heriotzak Okzitaniako Tolosa erortzea ekarri zuen 1215ean, hiria bi urtez setiatua egon ondoren, eta Aita Santuaren esku utzi behar izan zituen kondeak bere lurrak. Hala eta guztiz ere, Kataluniako gudarosteak berreskuratu zuen Tolosa eta hara itzuli zen Raimundo VI.a.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q356564
* Multimedia: Raymond VI, Count of Toulouse / Q356564
# Raimundo VII.a Tolosakoa

Raimundo VII.a Tolosakoa edo Raimundo VII.a Saint-Gilleskoa (Beaucaire, 1197ko uztaila - Millau, 1249ko irailaren 27a) Okzitaniako Tolosako kondea, Narbonako dukea eta Proventzako margravea izan zen 1222-1249. urteetan.

## Biografia

Luis VIII.a Frantziakoak zuzendutako beste gurutzada bati egin behar izan zion aurre 1226an. Erregea hildakoan gurutzada ere amaitu zen, baina Raimundo VII.ak Parisko hitzarmena izenpetu behar izan zuen 1229an, eta, haren ondorioz, bere alaba Joanak Alfontso Poitiersekoarekin ezkondu behar izan zuen; hura izan zen Okzitaniako Tolosa Frantziaren koroaren mende geratzeko lehen pausoa. Lorrisko hitzarmena sinatu zuen 1242an; hura konderriaren burujabetasunaren amaiera izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/1/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q180073
* Multimedia: Raymond VII, Count of Toulouse / Q180073
# Rain

Rain Suitzako udalerria da. Luzerna kantonamenduan dago, Hochdorf Constituency $^{(en)}$ barrutian. 2014an 2,770 biztanle zituen 9,42 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q7107
* Multimedia: Rain, Switzerland / Q7107